



















Y MORWR: 


Pa le y mae? 


| 
| $ 


— BEDD 


* 


' Ruyw haf aeth Llongwr, gwr teg waith, 
-” I hir hir daith ar wawr y dydd ; 


E Y môr yn llyfn, mawr iawn y lles, 
Ac anwyl wres gan awel rydd : 
4 Ond ar ryw nawn y codai gwynt 
ê I rwystro'i hynt, er, ystryw hedd, 
A syrthiai'r gwr, yn swrth a gwan, 
I lymaf fan,—pa le mae'i fedd ? 


Pa le y traed a gaed yn gynt 
Na gallu gwynt, rhag colli gwyr ? 
Y breichiau cryfiorf, tynion, tal, 
A fedrent ddal fel modrwy ddur ? 
Yn awr nid yw y gwiw ar gael, 
' Ef sydd wael, mi wn, ei wedd : 
| Nid oes neb call, Och ! wall a chur, 
'>. A edwyn fur ei lydan F edd! 


aed 





Rhyw anwyl ferch, a'i serch yn:syn, 
' Sy'n awr mewn glyn tan orfawr-glwy'; 
Rhyw fam a thad, rhyw geraint gant, 

. A gwraig a phlant; ymwylant mwy; ' 

Wrth gofio cyflwr Morwr mwyn, 
Mawr yw y gwyn, yn wâr eu gwedd, 
O dan y don, a'i fron heb friw, 
Mae'r un fu wiw mewn oer iawn fedd ! 


Os cyll y Morwr, hwyliwr hedd, eth 
I'r unig fedd, ei wraig neu ferch, 

Rhydd ddail a blodau gwynion gardd 

| Yn hynaws haidd arwyddion serch ; 

AE Âr ei fedd ef, er llefain llu, 
Mewn eigion lli' sy'n berwi'n bair, 

Nid oes yn fyw un dduwies fwyn, 
Gywiraf gwyn, all gerfio gair ! 





Mae rig ewynawg, denawg dôn, bo 
Un hallt ei bron, yn hollti briw, & 
Wrth fod yn rhuo, neidio'n ol, ! 
A'I harw gôl am Longwr gwiw: 
O waedd! ni all y weddw'n awr, 
Gu ei gwawr, er gwywo ei gwedi, 
Gyda brys, ond codi ei braich, 
Ac wylo baich,—nis gwel y Bedd | 


Nr 


Er bod n,arwolaeth gaeth ei gwawr 
Ar heli'n awr yn hwylio'n noeth ; 
Gan guro, briwio llawer bron, 
I addoer dôn a chuddio'r doeth, 
Daw dydd ceir Morwr dewr or dôn, 
Pan ferwo hon, heb fawr o hedd, 
Yn bwysau dyn, heb eisiau darn, 
I'r olaf Farn o'i ddirgel Fedd! 


RoBYN Dpu Emyn. 








CRELUONDEB 


LLADRON 


GLAN Y MOR, 


A CHUDD-DRINWYR EIDDO DIDOLL. 


Y 


Ton—“ Morwynion Glân Meirionydd.” 





Os ail i ladron glân y môr, 
Ar fin y glasfor heli, 

Sy'n ddynion creulon, croesion cras, 
Yn dyhir gas ddrwg oesi 

Heb feddu'n gyneddfau da, 
Ystyriaeth na thosturi ? 


Am ysglyfaethu maent yn ail 
I ryw anifail gwangeus : 

Chwenychu cweled garw hin, 
A thywydd blin ystormus; 

A dygwydd drwg, golledus dro, 
I forwyr fo'n llafurus. 


Mwy didosturi ynt na'r dôn, 
Sef creulon—galon galed ; 

'Nol cael o rai drwy nodded Ior 
O ddyfnder môr ymwared, - 

Eu claddu'n haner byw mewn traeth— 
A wnaed yn waeth un weithred î 

Llwyr anifeilaidd fydd eu blys 
— Pan welont fys modrwyog, | 
Pe b'ai ei berchen haner byw, 
Ar fin y dystryw tonog, | 
Ni ymatalient hwy yn mhell - 
Rhag arfer cyllell finiog ! ; dm 


Mae goleu tân ar fryniau'r nos, 
Dan rith o ddangos cariad, | 
Yn peri i'r llongwyr byr eu hoes | 
— Gau-forio—croesgyfeiriad, 
Nes cael o'r llong uwch dyfnder lli' | 
Ei chwalu'n ddiocheliad ! _ 


Pan fyddo truan, egwan wr, FF 
Yn nofio ar ddw'r ei orau, -” 
Gan geisio tynu at y tir— | 
Mae'n ddigon gwir y geiriau— 
Yn lle ei dynu at y lan, o 
Ei wthio tan y tonau O | 


Llechwrus wylio nos â dydd 
Rhag dynion sydd yn swyddwyr, 
A rhwymo rhai ar waelod traeth 
Yn ddifwyn gaeth oddefwyr, | 
Os dygwydd lladd a methu ffoi, Ui 
Ar eraill troi 'n achwynwyr. 


Na foed ar finion Cymru faith 
Is golwg waith ysgeler ; 
Ond dangos pob rhyw siamplau da, 
 Anwyldeb a dynolder, 
A chynorthwyo'r gonest, gwan, 
Fo'n goddef tan gyfyngder, 
o DaAFyDD Dpu ERYRr. 








